Video: Nando's skeer gek met 'Tembisa-tienling' | Maroela Media
Video: Nando's skeer gek met 'Tembisa-tienling'
'n Skermgreep uit die Nando's-advertensie.
Een ding is gewis en dit is dat Suid-Afrikaners, ondanks al die uitdagings waardeur hulle in die gesig gestaar word, steeds 'n onwrikbare sin vir humor behou.
Die ganse land is tans aan die skater oor die kitskosgroep Nando's se jongste advertensie, waarin hulle die gek skeer met die Tembisa-tienling, wat vroeër vanjaar wêreldwyd opslae gemaak het.
Berigte het destyds die ronde gedoen van 'n tienling wat binnekort in Tembisa, Gauteng, gebore sou word, net vir die land om later die teleurstellende nuus te ontvang dat die tienling nie bestaan nie.
Dit nadat duisende Suid-Afrikaners hand in die sak gesteek het om die egpaar, wat beweer het dat hulle dié kroos verwag, onder meer geldelik by te staan – en uiteindelik uit te vind dit is 'n bedrogspul.
In die jongste Nando's-advertensie, waarin 'n prego-rolletjie en skyfies te koop aangebied word, steek die kitskosgroep die draak met die Tembisa-tienling, oftewel die "Ekurhuleni 11".
Die boodskap van die advertensie is dat Suid-Afrikaners dit nie kan bekostig om valse nuus vir soetkoek op te vreet nie, maar dat hulle wel die jongste Nando's-aanbod kan bekostig.
Die video, wat Donderdag op YouTube gedeel is, is reeds duisende kere gekyk en versprei ook tans soos 'n veldbrand op sosiale media.
Deel van: Goeie nuus, SA-nuus, Vermaak
Nando's Sithole-babas video
Lente voorafgegaan deur diep sneeu
Mooi Nandos. Die Ekurhuleni burgemeester Masina het nogal getwiet die babas bestaan en mense het donasies gemaak. Pretoria News het die fake news uitbasuin, wys jy kan die gedrukte media nie vertrou nie. En nou is die storie ook dood gebore.
Kostelik! Ten minste kan ons nog vir onsself lag.
Oorspronklik. ekt die video nogals geniet. Wie ookal altyd daardie advertensies maak, het n baie groot humorsin. Wel gedaan Nando's